CELEX: 62019TN0243
Language: da
Date: 2019-04-09 00:00:00
Title: Sag T-243/19: Sag anlagt den 9. april 2019 — Giant Electric Vehicle Kunshan mod Kommissionen

17.6.2019   
            
            
               DA
            
            
               Den Europæiske Unions Tidende
            
            
               C 206/88
            
         
      Sag anlagt den 9. april 2019 — Giant Electric Vehicle Kunshan mod Kommissionen
      (Sag T-243/19)
      (2019/C 206/78)
      Processprog: engelsk
      
         Parter
      
      
         Sagsøger: Giant Electric Vehicle Kunshan Co. Ltd (Kunshan, Kina) (ved advokat P. De Baere)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesforordning (EU) 2019/72 af 17. januar 2019 (1) annulleres, for så vidt som den vedrører sagsøgeren.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat syv anbringender.
      
                  1.
               
               
                  Med det første anbringende gøres gældende, at Kommissionen anlagde et åbenbart urigtigt skøn ved at fastslå, at der blev indrømmet et subsidie gennem sagsøgerens køb af motorer og batterier, hvorved artikel 1, stk. 1, og 3, i Europa-Parlamentets og Rådets forordning (EU) 2016/1037 af 8. juni 2016 (2) blev tilsidesat. Anbringendet omfatter fire led:
                  
                              —
                           
                           
                              Kommissionen har ikke godtgjort, at den kinesiske regering pålagde sagsøgerens kinesiske motor- og batterileverandører opgaver eller gav disse ordrer.
                           
                        
                              —
                           
                           
                              Kommissionen har ikke ført bevis for, at et påstået finansielt bidrag fra den kinesiske regering har tildelt sagsøgeren en fordel.
                           
                        
                              —
                           
                           
                              Med hensyn til sagsøgeren baserede Kommissionen sine konklusioner på en forkert anvendelse af artikel 28 i forordning (EU) 2016/1037.
                           
                        
                              —
                           
                           
                              Kommissionen har ikke ført bevis for, at der forelå en forbindelse mellem lokalt indkøbte motorer og batterier og el-cykler eksporteret til EU.
                           
                        
            
                  2.
               
               
                  Med det andet anbringende gøres gældende at Kommissionen anlagde et åbenbart urigtigt skøn ved beregningen af subsidiebeløbet ved fejlagtigt at inkludere fordele, der ikke var forbundet med e-cykler, som var blevet bragt i omsætning i EU.
               
            
                  3.
               
               
                  Med det tredje anbringende gøres gældende, at Kommissionen foretog en åbenbart urigtig vurdering af de faktiske omstændigheder ved at fastslå, at anvendelsen af en bankveksel udgjorde et finansielt bidrag som omhandlet i artikel 3, stk. 1, i forordning (EU) 2016/1037.
               
            
                  4.
               
               
                  Med det fjerde anbringende gøres gældende, at Kommissionen ikke har godtgjort, at anvendelsen af en bankveksel tildelte sagsøgeren en fordel.
               
            
                  5.
               
               
                  Med det femte anbringende gøres gældende, at Kommissionen ikke har godtgjort den særlige karakter af det påståede subsidie gennem en bankveksel og herved tilsidesatte artikel 4 i forordning (EU) 2016/1037.
               
            
                  6.
               
               
                  Med det sjette anbringende gøres gældende, at Kommissionen anlagde et åbenbart urigtigt skøn ved at fastslå, at sagsøgeren opnåede en fordel gennem erhvervelsen af brugsrettigheder til jord.
               
            
                  7.
               
               
                  Med det syvende anbringende gøres gældende, at Kommissionen tilsidesatte artikel 8, stk. 1, 2 og 5, i forordning (EU) 2016/1037 ved med henblik på underbuds- og målprisunderbudsberegninger at undlade at foretage en sammenligning af importpriserne med prisen for samme vare produceret af EU-erhvervsgrenen i samme handelsled og på det tidspunkt, hvor varerne begynder at konkurrere med hinanden.
               
            
         (1)  Kommissionens gennemførelsesforordning (EU) 2019/72 af 17.1.2019 om indførelse af en endelig udligningstold på importen af elektriske cykler med oprindelse i Folkerepublikken Kina (EUT L 16 af 18.1.2019, s. 5).
      
         (2)  Europa-Parlamentets og Rådets forordning (EU) 2016/1037 af 8.6.2016 om beskyttelse mod subsidieret indførsel fra lande, der ikke er medlemmer af Den Europæiske Union (EUT L 176 af 30.6.2016, s. 55).